stanford-oval/wikipedia huggingface dataset:
Metsien hurjat
Juoni

16-vuotias poika Göte (Tomas Bolme) kulkee vanhempien kaveriensa Maxin ja Mannen kanssa öisillä metsästysreissuilla varastetulla autolla. He kaatavat hirviä ja myyvät niitä eteenpäin. Salametsästys tapahtuu maanomistaja Cervinin mailla, joka palkkaa metsästäjä Sten Sundbergin (Åke Lindman) riistanvartijakseen.
Göte on salametsästäjäkolmikon hiljaisin ja arin, mukana lähinnä vain paetakseen ankeiksi kokemiaan kotioloja ja saadakseen luontoelämyksiä. Göte hukkaa metsään hylsyn, joka voisi paljastaa heidät ja lähtee etsimään sitä, mutta karkaakin Maxilta ja Mannelta. He löytävät Göten ilman Mannen omistamaa kivääriä ja sitovat pojan tivaten kiväärin kätköpaikkaa. Paikalle tulee myös Göten sisko, joka on palvelijana Cervinillä. Göte johdattaa Maxin ja Mannen kätkölle, mutta ottaakin aseen ja tähtää itkuisena tovereitaan vaatien heitä häipymään. Metsästäjä Sundberg saa kiinni muut nuoret, mutta Göte jatkaa pakoaan kunnes Sundbergin koirat pakottavat hänet kiipeämään pakoon puuhun. Cervin yrittää neuvotella Göten kanssa, mutta tämä valitsee kuoleman.
Näyttelijät

Lähde: Svensk filmdatabas
| 0 | 1 | 2 |
| --- | --- | --- |
|  Tomas Bolme  | … |  Göte   |
|  Heinz Hopf  | … |  Max   |
|  Björn Gustafson  | … |  Manne   |
|  Anders Henrikson  | … |  John Cervin, tilanomistaja   |
|  Birgitta Pettersson  | … |  Marie, Göten sisar   |
|  Åke Lindman  | … |  Sten Sundberg, metsästäjä   |
|  Barbro Hiort af Ornäs  | … |  Göten ja Marien äiti   |
|  Björn Berglund  | … |  Göten ja Marien isä   |
|  Karin Juel  | … |  Cervinin taloudenhoitaja   |
|  Yvonne Nygren   | … |  Yvonne, tyttö piknikillä   |
|  Anita Jodelsohn  | … |  puutarhurin tytär   |
|  Martin Ericsson   | … |  vanhempi mies juhlissa   |
|  Ebba Ringdahl  | … |  nainen juhlissa   |
|  Brita Ekström  | … |  nainen juhlissa   |
Mohammad Javad Bahonar

Mohammad Javad Bahonar 1970-luvun lopulla.
Mohammad Javad Bahonar (pers. ‏محمدجواد باهنر‎, Mohammad-Javād Bāhonar; 3. syyskuuta 1933 Kerman – 30. elokuuta 1981 Teheran) oli iranilainen teologi ja poliitikko, joka toimi Iranin pääministerinä lyhyen aikaa elokuussa 1981. Hän kuoli poliittisen murhan uhrina samassa pommi-iskussa presidentti Mohammad Ali Rajain kanssa.
Bahonar opiskeli islamilaista teologiaa Qomin seminaarissa, jossa hänen opettajanaan oli ajatollah Ruhollah Khomeini. Myöhemmin Bahonar oli uskontotieteen opettajana Teheranin yliopistossa. Hän julkaisi myös oppikirjoja islamista. Hän oli Khomeinin uskollinen kannattaja tämän maanpakovuosien aikana. Bahonar vangittiin vuosina 1964 ja 1975 hänen arvosteltuaan šaahi Mohammed Reza Pahlavin hallintoa. Vuoden 1979 islamilaisen vallankumouksen jälkeen Bahonar osallistui uuden perustuslain laadintaan ja Khomeinia tukeneen islamilaisen tasavaltalaispuolueen perustamiseen. Hänet nimitettiin maaliskuussa 1981 Iranin opetusministeriksi, missä tehtävässä hän jatkoi edeltäjänsä, pääministeriksi siirtyneen Mohammad Ali Rajain aloittamaa Iranin yliopistojen puhdistusta länsimaisista vaikutteista. Bahonarin tehtäviin kuului myös kulttuurin ja julkaisutoiminnan ”islamilaisen johdatuksen” valvominen ja sensuuri.
Kun islamilaisen tasavaltalaispuolueen puheenjohtaja Mohammad Beheshti kuoli puolueen päämajaan kohdistuneessa suuressa pommi-iskussa kesäkuussa 1981, Bahonar valittiin tämän seuraajaksi. Hieman myöhemmin presidentiksi valittu Rajai ehdotti Bahonaria uudeksi pääministeriksi. Saatuaan parlamentin hyväksynnän Bahonar nimitettiin tehtävään 4. elokuuta 1981, mutta hän epäonnistui pyrkimyksessään lopettaa hallintoon kohdistuneet väkivaltaiset iskut. Bahonar, Rajai ja kolme muuta henkilöä saivat surmansa uudessa pommi-iskussa Teheranissa 30. elokuuta 1981. Salkkuun kätketty pommi räjähti pääministerin työhuoneessa presidentin läsnä ollessa. Mikään ryhmä ei tunnustautunut tämän tai edellisen pommi-iskun tekijäksi, mutta Iranin hallitus julisti syylliseksi molempiin radikaalin Kansan mujahedin -järjestön (MEK). Pommisalkun tuojaksi pääteltiin turvallisuusjoukkojen upseeriksi soluttautunut MEK:n agentti Massoud Kashmiri, jota ei saatu kiinni.
Bahonarin tilapäiseksi seuraajaksi pääministerinä tuli Mohammad-Reza Mahdavi-Kani.
Aiheesta muualla

Kuvia tai muita tiedostoja aiheesta Mohammad Javad Bahonar Wikimedia Commonsissa
Mike Ribeiro

| Mike Ribeiro |
| --- | --- |

Henkilötiedot
Syntynyt: 10. helmikuuta 1980 (ikä 44) Montreal, Quebec, Kanada
Kansalaisuus:   Kanada
Jääkiekkoilija
Pelipaikka:  Keskushyökkääjä
Maila:  Vasen
Pituus:  183 cm
Paino:  80 kg
Pelinumero:  63
Pelaajaura
Pääsarjaura:  1999–2017
Seurat:  Montreal Canadiens (NHL)   Hamilton Bulldogs (AHL)   Espoo Blues (SML)   Dallas Stars (NHL)   Washington Capitals (NHL)   Phoenix Coyotes (NHL)   Nashville Predators (NHL)
NHL-varaus:  45. varaus, 1998 Montreal Canadiens
Mike Ribeiro (s. 10. helmikuuta 1980 Montreal, Quebec) on kanadalainen uransa lopettanut jääkiekkoilija. Ribeirolla on portugalilaisia sukujuuria.
Ura

Ribeironn ura alkoi QMJHL-liigan Rouyn Noranda Huskiesin joukkueessa. Kahden kauden jälkeen Ribeiro pelasi ensi kertaa AHL:n pudotuspeleissä. Hän edusti Fredericton Canadiensia. Pudotuspelien jälkeen Ribeiro palasi Rouyn Noranda Huskiesin joukkueeseen. Siellä hän pelasi vain kaksi ottelua, kunnes hän siirtyi Quebec Rempartsiin. Puolikkaan kauden jälkeen Ribeiro palasi takaisin AHL:ään, Quebec Citadellesin joukkueeseen, jossa hän pelasi vain kolme ottelua. Citadellesista Montreal Canadiens nosti Ribeiron edustusjoukkueeseensa.
Canadiensissä Ribeiro pelasi 19 ottelua tehoin 1+1=2. NHL:stä Ribeiro siirtyi Canadiensin farmijoukkueeseen, Hamilton Bulldogsiin. Hamiltonissa Ribeiro pelasi vain kolme ottelua, kunnes Montreal nosti Ribeiron takaisin Canadiensin vahvuuteen. Canadiensissa hän pelasi puolitoista kautta.
Työsulkukaudella 2004–2005 Ribeiro siirtyi SM-liigaan vahvistamaan Espoon Bluesia. Bluesissa hän pelasi 17 ottelua tehoin 8+9=17. Työsulkukauden jälkeen Ribeiro siirtyi takaisin Montreal Canadiensin joukkueeseen. Siellä hän pelasi yhden kauden, kunnes Dallas Starsin tekemä vaihtoehdotus sai Ribeiron matkaamaan Dallasiin. Vaihdossa Canadiens sai Janne Niinimaan. Ribeiro kaupattiin vuoden 2012 varaustilaisuuden yhteydessä Starsista Washington Capitalsiin vaihdossa Cody Eakiniin ja toisen kierroksen varausoikeuteen.
Capitalsissa Ribeiro pelasi täyden tynkäkauden, ja 48 ottelussa hän teki tehopisteitä 13+36=49. Ribeiro sijoittui joukkueen sisäisessä pistepörssissä toiseksi ja koko NHL:n pistepörssissä kahdenneksitoista. Kesällä 2013 Ribeiron sopimus Capitalsin kanssa päättyi, eikä hänelle tarjottu uutta sopimusta. Kuitenkin Phoenix Coyotes solmi Ribeiron kanssa 4-vuotisen sopimuksen. Sopimuksen arvo on 22 miljoonaa dollaria.
Aiheesta muualla

Mike Ribeiro jatkoaika.com:issa
Mind Games (John Lennonin albumi)

| Mind Games John Lennon |
| --- | --- | --- |

Studioalbumin tiedot
 Äänitetty : heinä–elokuussa 1973
 Julkaistu: 16. marraskuuta 1973
 Formaatti: studioalbumi
 Tuottaja(t): John Lennon
 Tyylilaji: Rock
 Kesto: 40.41
 Levy-yhtiö: Apple Records/EMI
John Lennonin muut julkaisut
| Some Time in New York City 1972 | Mind Games 1973 | Walls and Bridges 1974 |
Mind Games on John Lennonin studioalbumi, joka julkaistiin vuonna 1973. Albumi oli tyyliltään suunnanmuutos ja vähemmän poliittinen verrattuna edelliseen albumiin Some Time in New York City. Kappale "Nutopian International Anthem" sisältää pelkkää hiljaisuutta.
Kappaleet

Kaikki kappaleet John Lennonin, ellei toisin mainita.
Mind Games – 4:13
Tight A$ – 3:37
Aisumasen (I'm Sorry) – 4:44
One Day (at a Time) – 3:09
Bring on the Lucie (Freeda Peeple) – 4:12
Nutopian International Anthem (John Lennon/Yoko Ono) – 0:03
Intuition – 3:08
Out the Blue – 3:23
Only People – 3:23
I Know (I Know) – 3:49
You Are Here – 4:08
Meat City – 2:45
Micaela Comberti

Micaela "Mica" Comberti (28. syyskuuta 1952 – 4. maaliskuuta 2003) oli brittiläinen viulisti. Hän syntyi Lontoossa saksalaiselle äidille ja italialaiselle isälle. Hän tuli tunnetuksi periodisoittimilla esiintymisestä, josta hän innostui mentyään opiskelemaan 19-vuotiaana Wieniin Eduard Melkusin johdolla. Comberti palasi Englantiin vuonna 1972 ja opiskeli siellä kolmen vuoden ajan Manoug Parikianin johdolla. Myöhemmin hän jatkoi opintojaan Salzburgin Mozarteumissa Sandor Veghin opiskelijana.
Comberti osallistui myös Nikolaus Harnoncourtin tunneille ja alkoi palattuaan jälleen Englantiin (1977) luoda uraa vanhan musiikin parissa. Hän teki uransa aikana yhteistyötä lukuisten kokoonpanojen kanssa. Näihin lukeutuivat English Concert, Salomon-jousikvartetti ja Collegium Musicum 90. Comberti levytti muun muassa barokkisäveltäjien Johann Sebastian Bachin, Arcangelo Corellin ja Georg Friedrich Händelin sekä wieniläisklassikkojen Joseph Haydnin ja Wolfgang Amadeus Mozartin teoksia.
Kamarimusiikin esittäjänä Comberti oli pitkään yhteistyössä cembalisti Colin Tilneyn kanssa. Hän oli myös fortepianotrio Music Collectionin jäsen. Hän oli myös kysytty opettaja sekä alan oppilaitoksissa että yksityisesti. Vuonna 2002 Comberti sairastui elokuun aikana vakavasti, minkä seurauksena hänellä todettiin syöpäsairaus, johon hän kuoli maaliskuussa 2003. Häntä jäivät kaipaamaan mm. alttoviulistimies Gustav Clarkson, kaksi poikaa ja yksi tytär.
Melodifestivalen 2007

| Eurovision laulukilpailu 2007  Ruotsin euroviisukarsinta> Melodifestivalen 2007 |
| --- | --- |

Päivämäärä:  3. helmikuuta - 10. maaliskuuta 2007
Tapahtumapaikat:  Kinnarps Arena Scandinavium Swebank Arena Läkerol Arena Rosvalla Eventcenter Globen
Juontaja(t):  Kristian Luuk
Kappaleiden määrä
Alkukarsinnoissa:  32
Voittaja:  The Ark ”The Worrying Kind”
Ruotsi Eurovision laulukilpailussa Virallinen verkkosivusto 
 ◄ 2006  2008 ► 
Melodifestivalen 2007 oli Ruotsissa 3. helmikuuta – 10. maaliskuuta 2007 järjestetty laulukilpailu, jossa valittiin Ruotsin edustaja vuoden 2007 Eurovision laulukilpailuun. Kilpailun voitti yhtye The Ark kappaleella The Worrying Kind.
Kilpailun kulku

Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen kolme vähiten ääniä saanutta kappaletta putosivat, minkä jälkeen jäljellä olevien kappaleiden kesken äänestystä jatkettiin. Kahden kierrosten äänten yhteismäärällä mitattuna kaksi eniten ääniä saanutta jatkoi suoraan finaaliin ja seuraavat kaksi toiseen mahdollisuuteen.
Kilpailun kulku > 1. semifinaali

Ensimmäinen semifinaali kilpailtiin 3. helmikuuta Kinnarps Arenalla Jönköpingissä.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Yht> .Yht. | Sija |
| --- | --- | --- | --- | --- | --- | --- | --- |
| 1 | Elin Lanto | "Money" | Lasse Anderson | 20 960 | 32 121 | 53 081 | 4 |
| 2 | Andersson & Gibson | "Anything But You" | Aleena Gibson, Stefan Andersson | 17 610 | 24 984 | 42 594 | 5 |
| 3 | Anna Book | "Samba Sambero" | Thomas G:son | 44 039 | 65 184 | 109 223 | 1 |
| 4 | Addis Black Widow | "Clubbin'" | Armias Mamo, Dianne Wiston | 3 717 | – | 3 717 | 8 |
| 5 | Andreas Lundstedt | "Move" | Andreas Lundstedt, Johan Röhr | 17 145 | – | 17 145 | 6 |
| 6 | Tommy Nilsson | "Jag tror på människan" | Johan Stentorp, Lasse Andersson, Tommy Nilsson | 34 098 | 42 442 | 76 540 | 2 |
| 7 | Sofia | "Hypnotized" | Sofia Berntson, Dimitri Stassos, Jason Gill | 16 695 | – | 16 695 | 7 |
| 8 | Uno & Irma | "God morgon" | Uno Svenningsson, Staffan Hellstrand | 26 680 | 31 919 | 58 599 | 3 |
Kilpailun kulku > 2. semifinaali

Toinen semifinaali kilpailtiin 10. helmikuuta Scandinaviumissa Göteborgissa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Yht> .Yht. | Sija |
| --- | --- | --- | --- | --- | --- | --- | --- |
| 1 | Regina Lund | "Rainbow Star" | Fredrik Kempe, Bobby Ljunggren, Regina Lund | 7 188 | – | 7 188 | 8 |
| 2 | Marie Lindberg | "Trying to Recall" | Marie Lindberg | 52 041 | 81 441 | 133 482 | 2 |
| 3 | Jimmy Jansson | "Amanda" | Thomas G:son, Jimmy Jansson | 34 291 | 38 447 | 72 738 | 3 |
| 4 | Cosmo4 | "What's Your Name" | Niklas Edberger, Henrik Wikström, Kent Olsson | 17 648 | 20 549 | 38 197 | 5 |
| 5 | Lustans Lakejer | "Allt vi en gång trodde på" | Johan Kinde | 8 808 | – | 8 808 | 7 |
| 6 | Jessica Andersson | "Kom" | Robert Wåtz, Rasmus Lindwall, Lina Eriksson, Mårten Eriksson | 20 808 | 27 575 | 48 383 | 4 |
| 7 | Svante Thuresson & Anne-Lie Rydé | "Första gången" | Bobby Ljunggren, Dan Sundqvist, Sonja Aldén | 12 965 | – | 12 965 | 6 |
| 8 | The Ark | "The Worrying Kind" | Ola Salo | 81 793 | 104 065 | 185 858 | 1 |
Kilpailun kulku > 3. semifinaali

Kolmas semifinaali kilpailtiin 17. helmikuuta Swebank Arenalla Örnsköldsvikissä.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Yht> .Yht. | Sija |
| --- | --- | --- | --- | --- | --- | --- | --- |
| 1 | Måns Zelmerlöw | "Cara Mia" | Fredrik Kempe, Henrik Wikström | 52 975 | 85 623 | 138 598 | 1 |
| 2 | MissMatch | "Drop Dead" | Marit Woody, Stefan Woody, Figge Boström, Felix Persson, Mära Grauers | 7 062 | – | 7 062 | 8 |
| 3 | Magnus Carlsson | "Live Forever" | Thomas Thörnholm, Michael Clauss, Danne Attlerud | 44 193 | 56 692 | 100 885 | 5 |
| 4 | Sheida | "I mina drömmar" | Ulrika Bodén, Niklas Rosvall, Rostam Mirlashari | 15 839 | – | 15 839 | 6 |
| 5 | The Attic feat. Therese | "The Arrival" | Michael Feiner, Eric Amarillo | 10 960 | – | 10 960 | 7 |
| 6 | Sebastian Karlsson | "When The Night Comes Falling" | Sebastian Karlsson, Peter Kvint | 50 136 | 70 760 | 120 896 | 2 |
| 7 | Sonja Aldén | "För att du finns" | Sonja Aldén, Bobby Ljunggren | 38 530 | 58 529 | 97 059 | 4 |
| 8 | Nanne | "Jag måste kyssa dig"  | Ingela "Pling" Forsman, Nanne Grönvall, Peter Grönvall | 61 051 | 65 791 | 126 842 | 3 |
Kilpailun kulku > 4. semifinaali

Neljäs semifinaali kilpailtiin 24. helmikuuta Läkerol Arenalla Gävlessä.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Yht> .Yht. | Sija |
| --- | --- | --- | --- | --- | --- | --- | --- |
| 1 | Magnus Uggla | "För kung och fosterland" | Magnus Uggla, Anders Henriksson | 39 159 | 46 239 | 85 398 | 3 |
| 2 | Emile Azar | "Vi hade nåt" | Larry Forsberg, Sven-Inge Sjöberg, Lennart Wastesson | 17 388 | – | 17 388 | 7 |
| 3 | Sanna Nielsen | "Vågar du, vågar jag" | Fredrik Kempe, Bobby Ljunggren, Henrik Wikström | 32 092 | 43 882 | 75 974 | 4 |
| 4 | Caroline af Ugglas | "Tror på dig" | Heinz Liljedahl, Caroline af Ugglas, Mattias Torell | 26 926 | – | 26 926 | 6 |
| 5 | After Dark | "(Åh) När ni tar saken i egna händer" | Kent Olsson, Henrik Wikström | 35 877 | 40 651 | 76 528 | 5 |
| 6 | Sarah Dawn Finer | "I Remember Love" | Peter Hallström, Sarah Dawn Finer | 54 395 | 85 587 | 139 982 | 2 |
| 7 | Verona | "La musica" | Robert Rydholm, Johan Fjellström, Joakim Udd, Karl Eurén | 16 516 | – | 16 516 | 8 |
| 8 | Andreas Johnson | "A Little Bit of Love" | Andreas Johnson, Peter Kvint | 95 969 | 111 662 | 207 631 | 1 |
Kilpailun kulku > Toinen mahdollisuus

Toinen mahdollisuus kilpailtiin 3. maaliskuuta Rosvalla Eventcenterissä Nyköpingissä. Ensimmäisellä kierroksella toiseen mahdollisuuteen päässeet kahdeksan kappaletta jaettiin neljään pariin, joista jokaisesta puhelinäänestäjät äänestivät toisen toiselle kierrokselle. Toiselle kierrokselle päässeet neljä kappaletta jaettiin kahteen pariin, joista kummastakin puhelinäänestäjät äänestivät toisen finaaliin.
Kilpailun kulku > Toinen mahdollisuus > Ensimmäinen kierros

| Pari | Numero | Artisti | Kappale | Äänet | Tulos |
| --- | --- | --- | --- | --- | --- |
| I | 1 | Elin Lanto | "Money" | 31 924 |  |
| I | 2 | Jessica Andersson | "Kom" | 39 683 | Toiselle kierrokselle |
| II | 1 | Jimmy Jansson | "Amanda" | 81 699 |  |
| II | 2 | Sanna Nielsen | "Vågar du, vågar jag" | 100 358 | Toiselle kierrokselle |
| III | 1 | Uno & Irma | "God morgon" | 44 527 |  |
| III | 2 | Sonja Aldén | "För att du finns" | 70 863 | Toiselle kierrokselle |
| IV | 1 | Nanne | "Jag måste kyssa dig" | 118 217 |  |
| IV | 2 | Magnus Uggla | "För kung och fosterland" | 149 331 | Toiselle kierrokselle |
Kilpailun kulku > Toinen mahdollisuus > Toinen kierros

| Pari | Numero | Artisti | Kappale | Äänet | Tulos |
| --- | --- | --- | --- | --- | --- |
| I | 1 | Jessica Andersson | "Kom" | 45 046 |  |
| I | 2 | Sanna Nielsen | "Vågar du, vågar jag" | 105 980 | Finaaliin |
| II | 1 | Sonja Aldén | "För att du finns" | 143 980 | Finaaliin |
| II | 2 | Magnus Uggla | "För kung och fosterland" | 142 540 |  |
Kilpailun kulku > Finaali

Finaali kilpailtiin 10. maaliskuuta Globenilla Tukholmassa. Finaalissa voittajan valitsivat ympäri Ruotsia kokoontuneet 11 alueraatia sekä puhelinäänestäjät. Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, ja puhelinäänestyksen kärkiseitsikko sai pisteitä kaavalla 11-22-44-66-88-110-132.
| Numero | Artisti | Kappale | Raatipisteet | Puhelinäänet> Äänet | Puhelinäänet> Osuus | Puhelinäänet> Pisteet | Yht> .Yht. | Sija |
| --- | --- | --- | --- | --- | --- | --- | --- | --- |
| 1 | Andreas Johnson | "A Little Bit of Love" | 101 | 371 222 | 17,9% | 88 | 189 | 2 |
| 2 | Sonja Aldén | "För att du finns" | 40 | 128 806 | 6,2% | 22 | 62 | 6 |
| 3 | Anna Book | "Samba Sambero" | 1 | 42 205 | 2,0% | 0 | 1 | 9 |
| 4 | Sebastian Karlsson | "When The Night Comes Falling" | 39 | 86 861 | 4,2% | 0 | 39 | 8 |
| 5 | Marie Lindberg | "Trying to Recall" | 4 | 228 422 | 11,0% | 66 | 70 | 5 |
| 6 | Måns Zelmerlöw | "Cara Mia" | 61 | 402 133 | 19,4% | 110 | 171 | 3 |
| 7 | Tommy Nilsson | "Jag tror på människan" | 0 | 50 850 | 2,5% | 0 | 0 | 10 |
| 8 | Sanna Nielsen | "Vågar du, vågar jag" | 33 | 113 012 | 5,5% | 11 | 44 | 7 |
| 9 | Sarah Dawn Finer | "I Remember Love" | 78 | 157 227 | 7,6% | 44 | 122 | 4 |
| 10 | The Ark | "The Worrying Kind" | 116 | 492 180 | 23,7% | 132 | 248 | 1 |
| Eritellyt raatiäänet> Numero | Eritellyt raatiäänet> Kappale | Eritellyt raatiäänet> Örebro | Eritellyt raatiäänet> Luulaja | Eritellyt raatiäänet> Falun | Eritellyt raatiäänet> Karlstad | Eritellyt raatiäänet> Uumaja | Eritellyt raatiäänet> Norrköping | Eritellyt raatiäänet> Göteborg | Eritellyt raatiäänet> Sundsvall | Eritellyt raatiäänet> Växjö | Eritellyt raatiäänet> Malmö | Eritellyt raatiäänet> Tukholma | Eritellyt raatiäänet> Yht. |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | "A Little Bit of Love" | 1 | 8 | 10 | 12 | 10 | 12 | 12 | 8 | 10 | 8 | 10 | 101 |
| 2 | "För att du finns" | 4 | 2 | 1 | 1 | 1 | 6 | 10 | 6 | 2 | 1 | 6 | 40 |
| 3 | "Samba Sambero" |  | 1 |  |  |  |  |  |  |  |  |  | 1 |
| 4 | "When The Night Comes Falling" | 6 |  | 6 | 4 | 6 | 2 | 6 | 1 | 6 |  | 2 | 39 |
| 5 | "Trying to Recall" |  |  |  |  |  |  |  |  |  | 4 |  | 4 |
| 6 | "Cara Mia" | 12 | 6 | 4 | 2 | 8 | 1 | 2 | 4 | 8 | 10 | 4 | 61 |
| 7 | "Jag tror på människan" |  |  |  |  |  |  |  |  |  |  |  | 0 |
| 8 | "Vågar du, vågar jag" | 2 | 4 | 2 | 10 | 4 | 4 | 1 | 2 | 1 | 2 | 1 | 33 |
| 9 | "I Remember Love" | 8 | 10 | 8 | 8 | 2 | 10 | 4 | 10 | 4 | 6 | 8 | 78 |
| 10 | "The Worrying Kind" | 10 | 12 | 12 | 6 | 12 | 8 | 8 | 12 | 12 | 12 | 12 | 116 |
Michael Higgins (jääkiekkoilija)

| Michael Higgins> Henkilötiedot |
| --- | --- |
Syntynyt: 6. huhtikuuta 2000 (ikä 24) Needham, MA, Yhdysvallat
Kansalaisuus:   Yhdysvallat
Jääkiekkoilija
Lempinimi:  Mike
Pelipaikka:  puolustaja
Maila:  oikea
Pituus:  179 cm
Paino:  93 kg
Seura
Seura:  ei joukkuetta
Pelaajaura
Pääsarjaura:  2022–
Aik. seurat:  HC Prešov (SloEL) TUTO Hockey (Mestis) Worcester Railers (ECHL)
Michael Higgins (s. 6. huhtikuuta 2000 Needham, Massachusetts, Yhdysvallat) on yhdysvaltalainen jääkiekkopuolustaja. Hän laukoo oikealta.
Ura > Seuraura

Higgins pelasi Boston Advantagen 16U AAA-joukkueessa, kunnes Omaha Lancers varasi hänet 99. pelaajana USHL:n varaustilaisuudessa 2016. Samana kesänä Higginsin varasi myös Rimouski Océanic 194. pelaajana QMJHL:n varaustilaisuudessa, mutta hän ei kuitenkaan koskaan siirtynyt CHL:ään, jotta Higgins voisi jatkossa pelata Yhdysvaltain yliopistosarjoissa. Hän siirtyi kaudeksi 2016–2017 Lancersiin. Kauden 2017–2018 Higgins aloitti NCDC-juniorisarjan Boston Jr. Bruinsissa, josta hän siirtyi kesken kauden ensin USHL-joukkue Des Moines Buccaneersiin ja sieltä edelleen NAHL-junioriliigan Northeast Generalsiin. Kaudella 2018–2019 Higgins jakoi tehoilla 5+28=33 joukkueen sisäisen pistepörssin toisen sijan Connor Marshallin kanssa edellään Louis Boudon. Vuosina 2019–2022 hän kävi College of the Holy Crossin yliopistoa.
Kaudeksi 2022–2023 Higgins siirtyi vuoden mittaisella sopimuksella Slovakian Extraligan HC Prešoviin. Hän teki miesten pääsarjadebyyttinsä 16. syyskuuta 2022 HK 32 Liptovský Mikulášia vastaan. Higgins merkittiin Prešovin ykköspuolustajapariin Dominik Jendroľin viereen. Ensimmäisen pääsarjamaalinsa hän teki kuudennessa ottelussaan 7. lokakuuta 2022 HC Slovan Bratislavaa vastaan. Higgins pelasi Prešovissa yhdeksän ottelua tehopistein 3+3=6, kunnes marraskuussa 2022 hänen sopimuksensa purettiin yhteisymmärryksessä. Kahdeksan päivää myöhemmin Higginsin uutisoitiin siirtyvän loppukauden kattavalla sopimuksella Mestis-joukkue TUTO Hockeyn riveihin.
Elokuussa 2023 Higgins teki vuoden mittaisen sopimuksen ECHL-joukkue Worcester Railersin kanssa. Ennen ensimmäistäkään siellä pelattua ottelua hänen sopimuksensa kuitenkin purettiin lokakuussa. Seura kiinnitti Higginsin uudelleen joulukuun lopulla, mutta hänen sopimuksensa purettiin kuitenkin vain yhden ottelun jälkeen tammikuussa 2024.
Ura > Maajoukkueura

| Mitalit> Maa:   Yhdysvallat.Miesten jääkiekko.Makkabiadit  | Mitalit> Maa:   Yhdysvallat.Miesten jääkiekko.Makkabiadit  | Mitalit> Maa:   Yhdysvallat.Miesten jääkiekko.Makkabiadit  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Jerusalem 2022 | jääkiekko |  |
Higgins edusti Yhdysvaltoja makkabiadeissa vuonna 2022, jolloin hän voitti kultaa.
Muuta

Higginsin isoveli Daniel on pelannut jääkiekkoa maalivahtina. Veljesten isä Fred Higgins pelasi jääkiekkoa Saint Anselm's Collegen joukkueessa.